text: Jet Time hyrer Cimber-ansatte
  11 maj 2012 kl. 13.33
  De første af de ansatte i det konkursramte Cimber Sterling har fået nyt job.
  Det danske flyselskab Jet Time har hyret mellem 40 og 45 tidligere Cimber-ansatte. Det drejer sig om piloter, mekanikere og kabinepersonale.
  Det bekræfter Jet Times direktør Klaus Ren overfor DR Nyheder.
  - Vi forhandler fortsat med kuratorerne om at overtage to af Cimbers Boeing-fly. Vi er meget optimistiske og derfor har vi lavet aftale med personale, som kan besætte de to fly, siger Klaus Ren.
  Direktøren vurderer, at aftalen om de to fly kan være i hus i næste uge, og at de to fly kan komme på vingerne i starten af næste måned.
  Flybranchens Personale Union (FPU), der organiserer en del af de nu Jet Time-ansatte, udtrykker tilfredshed med, at en de nu har fået nyt job.
  